Statsviter Hilmar Mjelde ved Norwegian Research Centre mener hun står for klassisk høyreekstremisme med konspirasjonstenkning, rasisme, vold, anti-system-holdninger og dommedagstenkning. Ifølge Mjelde er det under Donald Trump ytre høyre har fått en plass i det republikanske partiet. Hun er dårlig likt i sentrale deler av det republikanske partiet i kongressen. Hun er blitt kalt «Trump med høye hæler» og valgkampstrateg Ian Russell har sagt at: «det logiske produktet av en som Trump fører til en som Greene».